Macbeth (film, 1971)
<s>Macbeth ili The Tragedy of Macbeth () je britansko-američki igrani film snimljen 1971. godine u režiji Romana Polanskog.</s><s>Predstavlja adaptaciju istoimene tragedije engleskog pisca Williama Shakespearea.</s><s>Naslovni protagonist, koga tumači Jon Finch, je ranosrednjovjekovni škotski vojskovođa i velmoža koga njegova supruga Lady Macbeth (koju tumači Francesca Annis) potakne da ubije svog sizerena, kralja Duncana (koga tumači Nicholas Selby) kako bi zauzeo njegovo prijestolje.</s><s>Radnja prikazuje kako Macbeth na prijestolju postane mučen grižnjom savjesti i paranojom te krvoprolića ne prestaju, sve do trenutka kada će i sam biti nasilno svrgnut.</s>

<s>Macbeth je Polanski režirao u vrijeme kada je bio pogođen depresijom izazvanom tragičnom smrću supruge Sharon Tate u masakru koji su 1969. godine počinili pripadnici Mansonove porodice.</s><s>Kasniji kritičari su tvrdili da je upravo iz tih razloga za svoj projekt odabrao predložak koji se smatra najkrvavijim i najmračnijim od svih Shakespeareovih tekstova, te ga je u svojoj obradi učinio još mračnijim.</s><s>To se odnosilo kako na promjene u radnji i likovima, odnosno završnicu koja sugerira kako će se ciklus nasilja nastaviti, tako i nedostatak konvencionalne muzičke podloge.</s><s>Pažnju je, međutim, daleko više izazvala eksplicitnost nasilja, uključujući i scenu u kojoj se ubija Macduffovo dijete.</s><s>Film se također isticao i time da se Lady Macbeth u znamenitoj sceni mjesečarenja pojavljuje potpuno gola, a što je film učinilo dodatno naturalističkim i prikazalo duševno rastrojstvo lika.</s><s>Upravo zbog tih detalja je, odbivši se razodjenuti pred kamerama, ulogu odbila američka glumica Tuesday Weld, ali je zato Francesca Annis zahvaljujući njoj nastavila izuzetno uspješnu glumačku karijeru.</s>

<s>Macbeth je nakon premijere podijelio kritiku, uključujući neke od tada najuglednijih imena.</s><s>Dok je Roger Ebert sa njim bio oduševljen, dotle ga je Pauline Kael optužila da "uproščuje Shakespearovu dramu" i "pokušava rekreirati Mansonova ubistva".</s>

<s>Uloge
 Jon Finch ...</s><s>Macbeth
 Francesca Annis ...</s><s>Lady Macbeth
 Martin Shaw ...</s><s>Banquo
 Terence Bayler ...</s><s>Macduff
 John Stride ...</s><s>Ross 
 Nicholas Selby ...</s><s>Kralj Duncan 
 Stephan Chase ...</s><s>Malcolm
 Paul Shelley ...</s><s>Donalbain
 Keith Chegwin ...</s><s>Fleance
 Mark Dightam ...</s><s>Macduffov sin
 Bernard Archard ...</s><s>Angus
 Sydney Bromley ...</s><s>Nosač
 Richard Pearson ...</s><s>Ljekar</s>

<s>Izvori</s>

<s>Vanjske veze
 
 
 Review by Fraser Donald
 Review by Roger Ebert</s>

<s>Britanski filmovi
Američki filmovi
Historijski filmovi
Dramski filmovi
Filmske adaptacije Shakespeareovih drama
Authority control 2</s>

